《玉楼春（寿尊长）》
宋代·吴益

玉楼春信梅传早。三八芳辰阳复后。称觞喜对一椿高，莱庭双桂森兰茂。

惭无好语为公寿。富贵荣华公自有，请歌诗雅祝遐龄，永如松柏如山阜。

作者简介：吴益，字叔谦，宪圣皇后弟也。建炎末，以恩补官，累迁干办御辇院、带御器械。帝与后皆喜翰墨，故益、盖兄弟师法，亦有书名。后受册推恩，益加成州团练使。孝宗嗣位，进少傅，又进太师，封太宁郡王。乾道七年，卒，年四十八，谥庄简，追封卫王。